
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 371 

7 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Πολεοδομικής Μελέτης Ένταξης τμήματος 
περιοχής «Ανθρακωρυχείων» του Δήμου Ν. Ιωνίας 

Νομού Αττικής. 1 

Κίνηση διαδικασίας εκπόνησης ΣΧΟΟΑΠ Δήμου Ιννα- 

χωρίου Ν. Χανίων. 2 

Τροποποίηση του Ρ.Σ. Κυπαρισσίας στο Ο.Τ. 116 (Νο¬ 
σοκομείο) ως προς την αύξηση - διεύρυνση του οι¬ 
κοδομήσιμου τμήματος. 3 


ΑΠΟΦΑΣΕΙ Σ 

Αοιθ. ΠΕΧΩοικ. 1515/Φενκ/05 (1) 

Σχετ. Π ΕΧΩ 301/Φεγκ./05 

Έγκριση Πολεοδομικής Μελέτης Ένταξης τμήματος πε¬ 
ριοχής «Ανθρακωρυχείων» του Δήμου Ν. Ιωνίας Νο¬ 
μού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το Ν. 2503/1997 (ΦΈ.Κ.107Α/30.5.1997) «Διοίκηση, 
Οργάνωση, Στελέχωσητης Περιφέρειας κ.λπ.». 

2. Το άρθρο 29 του Ν. 2831/2000 (ΦΈ.Κ.140Α/ 
13.6.2000) όπως τροποποιήθηκε με το άρθρο 10 του Ν. 
3044/2002 (Φ.Ε.Κ. 197Α/27.8.2002). 

3. Την με αρ. 75724/1151/30.12.1983 (Φ.Ε.Κ. 767Β/ 
30.12.1983) Κοινή Απόφαση Υπουργών Προεδρίας της 
Κυβερνήσεως και Χ.Ο.Π. «Κωδικοποίηση τροποποίηση 
και συμπλήρωση των Συλλογικών Οργάνων γνωμοδοτι- 
κής και αποφασιστικής αρμοδιότητος του Υπ. X.Ο. Π. σε ε¬ 
νιαίο κείμενο». 

4. Την ΠΕ.ΧΩ. οικ.148/Φ.Ενεργ.Δ/νσης/2.10.1997 από¬ 
φαση Γεν. Γραμ. Περιφ. Αττικής «Μεταβίβαση αρμοδιο¬ 
τήτων του Γεν. Γραμ. Περιφέρειας Αττικής στον - στην 
Προϊστάμενο-η της Δ/νσης Περιβάλλοντος και Χωροτα¬ 
ξίας Περιφέρειας Αττικής. 

5. Την με αρ. πρωτ. 19110/17.4.2003 Απόφαση Γενικού 
Γραμματέα Περιφέρειας Αττικής περί «Συγκρότησης Περι¬ 
φερειακού Συμβουλίου Χωροταξίας Οικισμού και Περιβάλ¬ 


λοντος (Περ. Σ.Χ.Ο.Π.) της Περιφέρειας Αττικής», όπως 
τροποποιήθηκε με τη με αρ. πρωτ. οικ. 62797/16.11.2004 
Απόφαση Γενικού Γ ραμματέα Περιφέρειας Αττικής. 

6. Το Ν.1577/1985 «Γενικός Οικοδομικός Κανονισμός», 
όπως τροποποιήθηκε και συμπληρώθηκε με τους Ν. 2831/ 
2000 (Φ.Ε.Κ. 140Α/2000) και Ν. 3044/2002 (Φ.Ε.Κ. 197Α/ 
2002 ). 

7. Το Ν.1337 της 12/14.3.1983 (Φ.Ε.Κ.33Α/1983) περί ε¬ 
πέκτασης οικιστικών σχεδίων, οικιστικής ανάπτυξης και 
σχετικών ρυθμίσεων, όπως τροποποιήθηκε και συμπλη¬ 
ρώθηκε μεταγενέστερα. 

8. Το Ν.2508 της 11/13.6.1997 (Φ.Ε.Κ. 124Α/1997) περί 
βιώσιμης οικιστικής ανάπτυξης των πόλεων και οικισμών 
της χώρας και άλλων διατάξεων, όπως τροποποιήθηκε 
και συμπληρώθηκε μεταγενέστερα. 

9. Το Π.Δ. της 23-2/6.3.1987 (Φ.Ε.Κ. 166Δ/87) περί κατη¬ 
γοριών και χρήσεων γης, όπως τροποποιήθηκε και συ¬ 
μπληρώθηκε μεταγενέστερα. 

10. Το Ν.Δ. της 17-7/16.8.1923 (Φ.Ε.Κ.228Α/1923) περί 
σύνταξης, έγκρισης και εφαρμογής σχεδίων πόλεων οικι¬ 
σμών και ειδικότερα το άρθρο 3 αυτού όπως τροποποιή¬ 
θηκε και συμπληρώθηκε μεταγενέστερα. 

11. Την Απόφαση με αρ. πρωτ. 74429/4952/3.8.1995 
(ΦΕΚ662Δ/1995) «Έγκριση Γενικού Πολεοδομικού Σχε¬ 
δίου (ΓΠΣ) του Δήμου Νέα Ιωνίας». 

12. Το Π.Δ.της 15.9.1988, ΦΕΚ 730Δ/1988 «Έγκριση Πο¬ 
λεοδομικής Μελέτης περιοχής «Ανθρακωρυχεία» των Δή¬ 
μων Ν. Ιωνίας και Ηρακλείου (Ν. Αττικής)». 

13. Την Απόφαση με αριθμ. 2277/2003, ΦΕΚ 112Δ/2003, 
περί καθορισμού χρήσεων γης και τροποποίηση όρων δό¬ 
μησης των οικοπέδων του ρυμοτομικού σχεδίου Δήμου 
Νέας Ιωνίας (Ν. Αττικής), που βρίσκονται στα οικοδομικά 
τετράγωνα επί του βασικού οδικού δικτύου. 

14. Τα με αρ. πρωτ. ΕΥΔΕ/ΕΣΕΑ/2634/9.8.2004 και ΕΥ- 
ΔΕ/ΕΣΕΑ/4145/6.12.2002 έγγραφα της Γ.Γ.Δ.Ε. του ΠΕ- 
ΧΩΔΕ. 

15. Το με αρ. πρωτ. 60848/511 γ/30.9.2002 έγγραφο της 
Δ.Ο.Κ.Κ. περί Έγκρισης Μελέτης Γεωλογικής Καταλλη¬ 
λότητας τμήματος περιοχής Ανθρακωρυχείων του Δήμου 
Ν. Ιωνίας. 

16. Το με αρ. πρωτ. 2680/25.11.1985 έγγραφο της 1ης 
Εφορείας Βυζαντινών Αρχαιοτήτων. 

17. Το με αρ.πρωτ. 4228/11.11.1985 έγγραφο της Β Ε¬ 
φορείας Πρ. και Κλ. Αρχαιοτήτων. 































3550 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


18. Το με αρ. πρωτ. 84893/981/10.2.1986 έγγραφο της 
Δ/νσης Προστασίας Δασών και Δ.Π. του Υπουργείου Γε¬ 
ωργίας. 

19. Τη με αρ. 95/2002 Απόφαση του Δημοτικού Συμβου¬ 
λίου Ν. Ιωνίας με το συνοδεύον αυτή τοπογραφικό διά¬ 
γραμμα «Πρόταση πολεοδομικής οργάνωσης μελέτης» 
Μαρτίου 2002 σε κλ. 1:500. 

20. Τις βεβαιώσεις Δημάρχου Δήμου Ν. Ιωνίας με 
αρ.πρωτ. 78/24.4.2002, 85/24.4.2002, 84/24.4.2002, 
83/24.4.2002 και 82/24.4.2002. 

21. Τις εισηγήσεις της Δ/νσης ΠΕ.ΧΩ. της Περιφέρειας 
Αττικής με αρ. πρωτ. 

α) ΠΕ.ΧΩ.301/Φεγκ./11.2.2005 και 

β) ΠΕΧΩ 5935/Φεγκ./29.11.2004. 

22. Τις γνωμοδοτήσεις του Περιφερειακού Σ.Χ.Ο.Π. της 
Περιφέρειας Αττικής, που διατυπώθηκαν α) στην 6η πρά¬ 
ξη της 1ης συνεδρίασης της 11.2.2005 (ομόφωνα θετική 
γνωμοδότηση), β) στην 1η πράξη της 16ης συνεδρίασης 
της 21.12.2004 (αναβολή οριστικής γνωμοδότησης προ- 
κειμένου να υποβληθούν συμπληρωματικά στοιχεία). 

23. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της περιο¬ 
χής Ανθρακωρυχείων (πρώην ΖΕΠ) του Δήμου Ν. Ιωνίας 
Νομού Αττικής, με τον καθορισμό οικοδομήσιμου χώρου 
(Ο.Τ. Ζ1), πεζοδρόμου και κοινόχρηστου χώρου πρασί¬ 
νου (ΚΧ Ζ2), όπως φαίνεται στο σχετικό χρωματισμένο 
πρωτότυπο διάγραμμα σε κλίμακα 1/500 του μελετητή, 
που έχει θεωρηθεί από την Διευθύντρια της Δ/νσης 
ΠΕ.ΧΩ. της Περιφέρειας Αττικής, και που αντίτυπό του σε 
φωτοσμίκρυνση δημοσιεύεται μετηνπαρούσα απόφαση. 

Άρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με το άρθρο 1 τηςπαρούσας. 

Άρθρο 3 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης ορίζονται ως εξής: 

Αρτιότητα : πεντακόσια (500) τ.μ. 

Ελάχιστο πρόσωπο : δεκαπέντε (15) μ. 

Μέγιστο ποσοστό κάλυψης πενήντα τοις εκατό (50%) 

Συντελεστής δόμησης : οκτώ δέκατα (0,8). 

Μέγιστο ύψος των κτιρίων δέκα (10)μ. συμπεριλαμβα- 
νομένης τυχόν στέγης. 

Επιβάλλεται προκήπιο πλάτους τεσσάρων (4) μ. 

Άρθρο 4 

Α. Στους οικοδομήσιμους χώρους επιτρέπεται η ανέγερ¬ 
ση κτιρίων για χρήση γενικής κατοικίας, όπως προσδιορί¬ 
ζεται με το άρθρο 3 του από 23.2.1987 Π.Δ/τος (ΦΕΚ 
166Δ/1987), εξαιρουμένων των περιπτώσεων α) Ξενοδο¬ 
χεία μέχρι 100 κλίνες και ξενώνες και β) πρατήρια βενζίνης. 

Β. Οι χρήσεις εμπορικά καταστήματα, γραφεία, τράπε¬ 
ζες, ασφάλειες, κοινωφελείς οργανισμοί, εστιατόρια και 
αναψυκτήρια δεν επιτρέπεται να καταλαμβάνουν αθροι¬ 
στικά ποσοστό πέραν του 35% του Συντελεστή Δόμησης 
του οικοπέδου, όπως αυτό υφίσταται κατά τη δημοσίευ¬ 


ση της παρούσας Απόφασης, η χρήση δε, επαγγελματικά 
εργαστήρια χαμηλής όχλησης δεν επιτρέπεται να κατα¬ 
λαμβάνει αθροιστικά ποσοστό πέραν του 65% του Συντε¬ 
λεστή Δόμησης. 

Το υπόλοιπο ποσοστό (65% και 35% αντίστοιχα) του Συ¬ 
ντελεστή Δόμησης διατίθεται υποχρεωτικά για κατοικία ή 
και πολιτιστικές εγκαταστάσεις. 

Γ. Για τις νομίμως υφιστάμενες, κατά τη δημοσίευση 
της παρούσης απόφασης, χρήσεις κτιρίων ή εγκαταστά¬ 
σεων που δεν είναι συμβατές με τις επιτρεπόμενες, καθο¬ 
ρίζεται χρόνος απομάκρυνσης δέκα (10) έτη. Κατά τα λοι¬ 
πά ισχύουν τα αναφερόμενα στην παράγραφο 3 του άρ¬ 
θρου 12τουΝ. 3212/2003. 

Δ. Δεν επιτρέπεται η χρήση των αποθηκών της παρ. 4 
του άρθρου 1 του Ν. 2965/2001 (ΦΕΚ 270Α/23.11.2001) 
«Βιώσιμη ανάπτυξη Αττικής και άλλες διατάξεις» ούτε η 
χρήση επαγγελματικών εργαστηρίων χαμηλής όχλησης 
των κατηγοριών Αγ, Ββ και Ο της ΚΥΑ με αρ. 
5905/Φ/15/839/12.7.1995 (ΦΕΚ 611 Β). 

Ε. Δεν επιτρέπεται η ανέγερση ιδιωτικών κλινικών, της 
παρ. 12του άρθρου 11 του κεφαλαίου Βτου Ν. 2052/1992 
(ΦΕΚ 94Α/ 5.6.1992) «Μέτρα για την αντιμετώπιση του νέ¬ 
φους και πολεοδομικές ρυθμίσεις». 

Άρθρο 5 

Α. Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους και 
στους πεζοδρόμους. Επιτρέπεται μόνο η τοποθέτηση πι¬ 
νακίδων, που πληροφορούν για τη θέση δημοσίων-δημο- 
τικών κτιρίων, οργανισμών κοινής ωφέλειας, νοσοκομεί¬ 
ων, φαρμακείων, καθώς και πινακίδων γενικής κυκλοφο- 
ριακής πληροφόρησης. 

Β. Στα προκήπια των οικοπέδων επιτρέπεται η τοποθέτη¬ 
ση μόνο μίας πινακίδας ανά οικόπεδο, πληροφοριακής για 
τιςχρήσειςτου κτιρίου καιτιςδραστηριότητεςτων ενοίκων 
του, με μέγεθος προσαρμοσμένο στις όψεις των κτιρίων. 

Γ. Απαγορεύεται η τοποθέτηση διαφημίσεων οποιοσ¬ 
δήποτε μορφής και υλικού τόσο επί των όψεων των κτι¬ 
ρίων όσο και επί των δωμάτων αυτών. 

Δ. Στις όψεις των κτιρίων επιτρέπεται μόνο η τοποθέτηση 
μη φωτεινών πινακίδων που πληροφορούν για τις χρήσεις 
των κτιρίων και τις δραστηριότητεςτωνενοίκωντους με μέ¬ 
γεθος προσαρμοσμένο στις όψεις αυτών. Οι πινακίδες αυ¬ 
τές αναγράφονται υποχρεωτικά στην ελληνική γλώσσα και 
εφόσον είναι απαραίτητα τα ξένα στοιχεία, αυτά αναγρά¬ 
φονται κάτων από τα ελληνικά με μικρότερα γράμματα. 

Ε. Διαφημίσεις και διαφημιστικές πινακίδες, οποιοσδή¬ 
ποτε μορφής και υλικού, που απαγορεύονται από τις δια¬ 
τάξεις του παρόντος, απομακρύνονται σε διάστημα έξι 
(6) μηνών από την ημέρα δημοσίευσης της παρούσας 
απόφασης. 

Άρθρο 6 

Γ ια άλατα δημόσια και κοινωφελή κτίρια, για τα κτίρια ε¬ 
πί οικοπέδων που έχουν πρόσωπο στον πεζόδρομο ο 
οποίος διαχωρίζειτα οικόπεδα αυτά από τον κοινόχρηστο 
Χώρο Πρασίνου, απαιτείται έγκριση ΕΠΑΕ. 

Άρθρο 7 

Η περιοχή κρίνεται κατάλληλη για οικιστική ανάπτυξη υ¬ 
πό τις εξής προϋποθέσεις: 

Απαιτείται η κατ’αρχήν εκπόνηση ειδικής γωτεχνικής έ¬ 
ρευνας και μελέτης, η οποία θα περιλαμβάνει ικανοποιη- 

τικό κάνναβο ερευνητικών γεωτρήσεων. (Με τις γεωτε¬ 
χνικές γεωτρήσεις θα διερευνηθεί η ύπαρξη ή μη υπογεί¬ 
ων στοών και θα δοθούν οι απαραίτητες παράμετροι του 
εδάφους θεμελίωσης, όπως έλεγχος της φέρουσας ικα¬ 
νότητας και των καθιζήσεων, ώστε να υποδειχθεί ο κα¬ 
τάλληλος τύπος θεμελίωσης των οικοδομημάτων.) 

Απαγορεύεται κάθε είδους δόμηση στη ζώνη άμεσου ε- 
πηρεασμού του κεντρικού φρεατίου πρόσβασης της πε¬ 
ριοχής (ζώνη 20μ. περίπου γύρω από το κεντρικό φρέαρ), 
πριν την ολοκλήρωση της γεωτεχνικής έρευνας και την 
τεχνική αποκατάστασή του. 


Άρθρο 8 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κατά της απόφασης αυτής επιτρέπεται προσφυγή στον 
Υπουργό ΠΕ.Χ.Ω.Δ.Ε. σε 30 ημέρες από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2005 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


















3552 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


























ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3553 


Αριθ. 623 (2) 

Κίνηση διαδικασίας εκπόνησης ΣΧΟΟΑΠ Δήμου Ινναχω- 
ρίου Ν. Χανιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

Ι.ΤοΝ. 1337/1983 (ΦΕΚ33/Α/14.3.1983) «Πολεοδομική 
και Οικιστική Ανάπτυξη» ιδιαίτερα τα άρθρα 2, 3, 4 και 5 
αυτού, όπως τροποποιήθηκαν μεταγενέστερα και ισχύ¬ 
ουν σήμερα. 

2. Το Ν. 2503/1997 (ΦΕΚ 107/Α/1997) «Διοίκηση, οργά¬ 
νωση, ... Περιφέρειας...». 

3. Το Ν. 2508/1997 (ΦΕΚ 124/Α/13.6.1997) «Βιώσιμη οι¬ 
κιστική ανάπτυξη των πόλεων και οικισμών της χώρας και 
άλλες διατάξεις» ιδιαίτερα τα άρθρα 4 και 5 αυτού. 

4. Την με αρ. 67/1.7.2004 απόφαση του Δημοτικού Συμ¬ 
βουλίου Ινναχωρίου. 


5. Την με αρ. 2512πε/27.5.2004 απόφαση του Γενικού 
Γραμματέα Περιφέρειας Κρήτης για έγκριση πίστωσης ύ¬ 
ψους 100.680 ευρώ για την υλοποίηση της μελέτης. 

6. Το με αρ. πρωτ. 281 /14.2.2005 έγγραφο του Δήμου I ν- 
ναχωρίου Ν. Χανιών με συνημμένο χάρτη όπου απεικονί¬ 
ζονται τα όρια της περιοχής για την οποία ζητείται η εκ¬ 
πόνηση μελέτης ΣΧΟΟΑΠ, αποφασίζουμε: 

1. Την κίνηση διαδικασίας σύνταξης ΣΧΟΟΑΠ Δήμου Ιν- 
ναχωρίου Ν. Χανίων στην περιοχή που απεικονίζεται στο 
συνημμένο χάρτη και που αποτελεί αναπόσπαστο στοι¬ 
χείο της παρούσας απόφασης. 

2. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή με το συνημμένο χάρτη να δημοσιευ- 
θεί στην Εφημερίδα της Κυβερνήσεως. 

Ηράκλειο, 24 Φεβρουάριου 2005 
Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

Αρίθ. 1826/785 (3) 

Τροποποίηση του Ρ.Σ. Κυπαρισσίας στο Ο.Τ. 116 (Νοσο¬ 
κομείο) ως προς την αύξηση - διεύρυνση του οικοδο¬ 
μήσιμου τμήματος. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Το άρθρο 1 παρ. 1, άρθρο 70 παρ. 1 και το άρθρο 3 
του Ν. 17.7.1923. 

2. Το κεφάλαιο II άρθρο 21 του ΓΟΚ 1929. 

3. Την εγκύκλιο 1/1961 και 8/1975. 

5. Τις οδηγίες του Υ.ΠΕ.ΧΩ.ΔΕ εγκ. Τ.Ε./δ/43511/ 
161/55/13.6.1988. 

6. Το άρθρο 29Α του Ν. 1558/1985 που προστέθηκε με 
το άρθρο 27 του Ν. 2081/92 «περί κάλυψης δαπανών κα¬ 
νονιστικών πράξεων». 

7. Το Ν. 2218/1994 «Ίδρυση Νομαρχιακής Αυτοδιοίκη¬ 
σης - τροποποίηση διατάξεων γαι την πρωτοβάθμια Αυ¬ 
τοδιοίκηση και την περιφέρεια». 

8. Την υπ’ αριθμ. 78 Υπουργική απόφαση (ΦΕΚ 
361/4.5.1995) με την οποία συγκροτήθηκε ο εσωτερικός 
οργανισμός οργάνωσης και λειτουργίας της Νομαρχια¬ 
κής Αυτοδιοίκησης. 

9. Το άρθρο 10 του Ν. 3044/2002 ΦΕΚ 197 Α και την ε¬ 
γκύκλιο με αριθμ. 18/2003. 

11. Το υπ’ αριθμ. πρωτ. 4146/6.5.2004, έγγραφο με το 
οποίο μας διαβιβάσθηκε ο σχετικός φάκελος από το Δή¬ 
μο Κυπαρισσίας. 

12. Το σχετικό φάκελο τροποποίησης, την υπ’ αριθμ. 
160/2003 απόφαση του Δημοτικού Συμβουλίου Κυπαρισ¬ 
σίας, τις σχετικές δημοσιοποιήσεις και το πρακτικό ανάρ¬ 
τησης. 


13. Τις με αρ. πρωτ. 4137/6.5.2004, 4139/6.5.2004, 
4119/6.5.2004,4136/6.5.2004,4116/5.5.2004 σχετικές εν¬ 
στάσεις κατά της υπ’ αριθμ. 166/2003 απόφασης του Δη¬ 
μοτικού Συμβουλίου και τη νέα απόφαση 1/2004 συζήτη¬ 
σης ενστάσεων. 

14. Την με αρ. πρωτ. 4116/3934/2004 εισήγηση της 
Δ/ΝΣΗΣ ΠΕ.ΧΩ.ΠΟ Ν. Μεσσηνίας προς το Συμβούλιο 
ΧΟΠ Ν. Μεσσηνίας. 

15. Την ομόφωνη γνώμη του Συμβουλίου ΧΟΠ Ν. Μεσ¬ 
σηνίας με αρ. πρακτικού 7α/23.11.2004 θέμα Ιον, αποφα¬ 
σίζουμε: 

1. Την τροποποίηση του Ρ.Σ. Κυπαρισσίας στο Ο.Τ. 116 
όπως αυτή απεικονίζεται στο συνημμένο τοπογραφικό 
διάγραμμα (κλίμακας 1:500, που συνέταξε ο Μηχανικός 
Πολυζώης Γρηγόρης, το 2004) ως προς την αύξηση - δι¬ 
εύρυνση του οικοδομήσιμου τμήματος του οικοδομικού 
τετραγώνου. 

2. Με την προτεινόμενη τροποποίηση δεν υπάρχουν οι¬ 
κόπεδα άρτια τα οποία να καθίστανται μη άρτια καθώς 
δεν ρυμοτομούνται οικοδομές που έχουν χτισθεί με νόμι¬ 
μη άδεια βάσει του ισχύοντος σχεδίου. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Δημοτικού Προϋπολογι¬ 
σμού. 

4. Η ισχύς της αρχίζει από την ημερομηνία που θα δη- 
μοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 7 Μαρτίου 2005 

Ο Νομάρχης 
ΔΗΜΗΤΡΙΟΣ ΔΡΑΚΟΣ 

